U-I-4/24
Natisni
Opravilna št.:
U-I-4/24
Datum odločitve:
13. 2. 2024
ECLI:
ECLI:SI:USRS:2024:U.I.4.24
Akt:
Zakon o političnih strankah (Uradni list RS, št. 100/05 – ur. p. b., 103/07, 99/13, 46/14 in 78/23 - ZPolS) (ZPolS), 23. čl.
Izrek:
Pobuda za začetek postopka za oceno ustavnosti 23. člena Zakona o političnih strankah (Uradni list RS, št. 100/05 – uradno prečiščeno besedilo, 103/07, 99/13, 46/14 in 78/23) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
Pravna podlaga:
Člen 26.2, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
GIBANJE ZDRAVA DRUŽBA, DRUŠTVO ZA KAKOVOST ZDRAVJA, Domžale
Datum vloge:
8. 1. 2024
Vrsta odločitve:
sklep
Vrsta rešitve:
zavrnitev
Dokument:
US33766
Dokument v PDF obliki:
U-I-4-24.pdf
142 KB
Prenesite datoteko
U-I-4/24-4
13. 2. 2024
SKLEP
Ustavno sodišče je v postopku za preizkus pobude Gibanja zdrava družba, Domžale, ki ga zastopa Gregor Kos, Domžale, na seji 13. februarja 2024
sklenilo:
Pobuda za začetek postopka za oceno ustavnosti 23. člena Zakona o političnih strankah (Uradni list RS, št. 100/05 – uradno prečiščeno besedilo, 103/07, 99/13, 46/14 in 78/23) se zavrne.
OBRAZLOŽITEV
1. Pobudnik (civilno gibanje) izpodbija 23. člen Zakona o političnih strankah (v nadaljevanju ZPolS), ki ureja financiranje političnih strank, ki kandidirajo svoje kandidatke ali kandidate na volitvah v Državni zbor. Navaja, da je v neskladju s 1. členom v zvezi s 3. členom ter 14. in 22. členom Ustave, ker zagotavlja sredstva iz državnega proračuna le političnim strankam, ne pa tudi drugim združenjem, ki so sodelovala na volitvah in prejela najmanj 1 % glasov volivcev. Meni, da bi morala proračunska sredstva prejeti vsa združenja, ki so sodelovala na volitvah in prejela več kot 1 % glasov volivcev, ne glede na njihov pravni status.
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo,
109/12, 23/20 in 92/21
– v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, zato jo je Ustavno sodišče zavrnilo.
3.
Zaradi navedene odločitve se Ustavno sodišče ni opredeljevalo do vprašanja, ali so izpolnjene procesne predpostavke za obravnavo pobude.
4. Ustavno sodišče je sprejelo ta sklep na podlagi drugega odstavka 26. člena ZUstS in prve alineje tretjega odstavka 46. člena  Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Matej Accetto ter sodnice in sodniki dr. Rok Čeferin, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Matej Accetto
Predsednik